**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS MERO DARBO UŽMOKESČIO NUSTATYMO**

2020 m. sausio 23 d. Nr. 34-230

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 2 punktu, Lietuvos Respublikos valstybės politikų ir valstybės pareigūnų darbo apmokėjimo įstatymo 3 straipsnio 1 dalimi ir 5 straipsniu ir Tarnybos Lietuvos valstybei stažo skaičiavimo taisyklėmis, patvirtintomis Lietuvos Respublikos Vyriausybės 2002 m. birželio 17 d. nutarimu Nr. 910 „Dėl Tarnybos Lietuvos valstybei stažo skaičiavimo taisyklių patvirtinimo“, Lazdijų rajono savivaldybės taryba nusprendžia:

1. Nustatyti Ausmai Miškinienei, Lazdijų rajono savivaldybės merei, šį darbo užmokestį:

1.1. pareiginės algos koeficientą – 18,3 (pareiginės algos baziniais dydžiais);

1.2. 8 procentų pareiginės algos priedą už tarnybos Lietuvos valstybei stažą nuo 2020 m. sausio 1 d. iki 2020 m. balandžio 23 d., 9 procentų pareiginės algos priedą už tarnybos Lietuvos valstybei stažą nuo 2020 m. balandžio 24 d.

2. Nurodyti, kad:

2.1. šio sprendimo 1.1 papunktyje nurodytas pareiginės algos koeficientas taikomas nuo 2020 m. sausio 1 d.;

2.2. nuo 2021 m. balandžio 24 d. priedas už tarnybos Lietuvos valstybei stažą skaičiuojamas pridedant po 1 procentą pareiginės algos už kiekvienus tarnybos Lietuvos valstybei metus;

2.3. šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

3. Pripažinti netekusiu galios Lazdijų rajono savivaldybės tarybos 2019 m. gegužės 17 d. sprendimą Nr. 5TS-42 „Dėl Lazdijų rajono savivaldybės mero darbo užmokesčio nustatymo“.

Savivaldybės merė Ausma Miškinienė

1. **LAZDIJŲ RAJONO SAVIVALDYBĖS TARYBOS SPRENDIMO**
2. **„DĖL LAZDIJŲ RAJONO SAVIVALDYBĖS MERO DARBO UŽMOKESČIO NUSTATYMO“ PROJEKTO**

**AIŠKINAMASIS RAŠTAS**

2020-01-20

# Lazdijų rajono savivaldybės tarybos sprendimo „Dėl Lazdijų rajono savivaldybės mero darbo užmokesčio nustatymo“ projektas parengtas vadovaujantis Lietuvos Respublikos vietos savivaldos įstatymo nuostatomis, Lietuvos Respublikos valstybės politikų ir valstybės pareigūnų darbo apmokėjimo įstatymo nuostatomis ir Tarnybos Lietuvos valstybei stažo skaičiavimo taisyklėmis, patvirtintomis Lietuvos Respublikos Vyriausybės 2002 m. birželio 17 d. nutarimu Nr. 910 „Dėl Tarnybos Lietuvos valstybei stažo skaičiavimo taisyklių patvirtinimo“.

# Projekto tikslas – atsižvelgiant į pasikeitusias Lietuvos Respublikos valstybės politikų ir valstybės pareigūnų darbo apmokėjimo įstatymo nuostatas, įsigaliojusias nuo 2020 m. sausio 1 d., nustatyti darbo užmokestį Ausmai Miškinienei, Lazdijų rajono savivaldybės merei. Vadovaujantis minėtu įstatymu, savivaldybės mero pareiginės algos koeficientas keičiamas iš 18,0 į 18,3, taip pat keičiama priedo už tarnybos Lietuvos valstybei stažą skaičiavimo tvarka ir nustatoma, kad priedą už stažą sudaro 1 procentas pareiginės algos už kiekvienus tarnybos Lietuvos valstybei metus. 2020 m. sausio 1 d. Ausmos Miškinienės tarnybos Lietuvos valstybei stažas – 8 m. 8 mėn. 8 d.

 Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Dėl sprendimo projekto pastabų ir pasiūlymų negauta.

 Sprendimo projektą parengė rajono savivaldybės administracijos Teisės, personalo ir civilinės metrikacijos skyriaus vyriausioji specialistė Adelė Sukackienė.

##### Teisės, personalo ir civilinės metrikacijos skyriaus vyr. specialistė Adelė Sukackienė